CELEX: 32014R0182
Language: hr
Date: 2013-12-17 00:00:00
Title: Delegirana uredba Komisije (EU) br. 182/2014 оd 17. prosinca 2013. o izmjeni Priloga III. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica

27.2.2014   
            
            
               HR
            
            
               Službeni list Europske unije
            
            
               L 57/1
            
         
      DELEGIRANA UREDBA KOMISIJE (EU) br. 182/2014
   оd 17. prosinca 2013.
   o izmjeni Priloga III. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih tarifnih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 10. stavak 4.,
   budući da:
   
               (1)
            
            
               U članku 9. stavku 1. Uredbe (EU) br. 978/2012 utvrđeni su posebni kriteriji prihvatljivosti za dodjeljivanje tarifnih povlastica zemlji podnositeljici zahtjeva u okviru posebnog dogovora o poticajima za održivi razvoj i dobro upravljanje (OSP+). U tu se svrhu dotična zemlja treba smatrati ugroženom te mora ratificirati sve konvencije navedene u Prilogu VIII. toj Uredbi, a najnoviji raspoloživi zaključci nadležnih nadzornih tijela ne smiju upućivati na ozbiljne propuste u učinkovitoj primjeni bilo koje konvencije. U odnosu na bilo koju konvenciju ta zemlja ne bi smjela izraziti rezervu koja je zabranjena dotičnom konvencijom ili se za potrebe članka 9. Uredbe (EU) br. 978/2012 smatra nespojivom s ciljem i svrhom te konvencije. Osim toga, trebala bi bezrezervno prihvatiti zahtjeve u vezi s izvješćivanjem koje nameće svaka konvencija te preuzeti obveze iz članka 9. stavka 1. točaka (d), (e) i (f) Uredbe (EU) br. 978/2012.
            
         
               (2)
            
            
               Zemlja korisnica OSP-a koja želi iskoristiti tarifne povlastice OSP+ mora podnijeti zahtjev s priloženim potpunim informacijama o ratifikaciji odgovarajućih konvencija, svojim rezervama i primjedbama na rezerve koje su izrazile druge stranke konvencije te preuzetim obvezama.
            
         
               (3)
            
            
               Komisija je ovlaštena za donošenje delegiranog akta u skladu s člankom 290. UFEU-a radi sastavljanja i izmjene Priloga III. kako bi odobrila OSP+ zemlji podnositeljici zahtjeva dodavanjem te zemlje na popis zemalja korisnica OSP+.
            
         
               (4)
            
            
               Komisija je primila zahtjeve od Republike El Salvador, Republike Gvatemale i Republike Paname.
            
         
               (5)
            
            
               Komisija je preispitala zahtjeve podnesene u skladu s odredbama članka 10. stavka 1. Uredbe (EU) br. 978/2012 i utvrdila da te zemlje ispunjavaju kriterije prihvatljivosti. Stoga im treba omogućiti pristup OSP+ od dana stupanja na snagu ove Uredbe, a Prilog III. Uredbi (EU) br. 978/2012 treba izmijeniti na odgovarajući način.
            
         
               (6)
            
            
               Komisija će u skladu s člankom 13. pratiti status ratifikacije odgovarajućih konvencija i njihove učinkovite provedbe u zemljama korisnicama te njihovu suradnju s nadležnim nadzornim tijelima,
            
         DONIJELA JE OVU UREDBU:
   Članak 1.
   Sljedeće se zemlje i njima odgovarajući abecedni kodovi dodaju u stupac B, odnosno A, Priloga III. Uredbi (EU) br. 978/2012:
   
      
                  „El Salvador
               
               
                  SV
               
            
                  Gvatemala
               
               
                  GT
               
            
                  Panama
               
               
                  PA”.
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 303, 31.10.2012., str. 1.